Lav et referat af nedenstående tekst:

Tekst:
Søndag meldte Venstre og Moderaterne ud, at de ikke længere bakker op om, at der skal laves en advokatundersøgelse af Mette Frederiksens ageren under minksagen. De to partier er i øjeblikket i regeringsforhandlinger med Socialdemokratiet. Meldingen fra partitoppen bringer dagen derpå utilfredshed hos flere af de nordjyske Venstre-borgmestre. - Det er direkte forkert, siger Venstre-borgmesteren i Thisted Kommune, Niels Jørgen Pedersen. Løftebrud Under valgkampen var det ellers et valgløfte fra Venstre, at de ville have Mette Frederiksen gennem en advokatundersøgelse. Men det er altså nu droppet. De nordjyske Venstre-borgmestre ærgrer sig mandag morgen over løftebruddet. -	Jeg har det rigtig svært med, at man har meldt ud i valgkampen, at en advokatundersøgelse var tæt på at være et ultimatum, hvis det så ikke er det, når det kommer til stykket, siger Søren Smalbro, Venstre-borgmester i Hjørring Kommune. - Det er utroligt, at ingen skal stå til ansvar for, at folk går ind på andres grunde og slår mink ihjel, når der ikke engang har været lovhjemmel. Så vidt jeg har forstået Venstre, så har de givet klart løfte om, at der skulle gøres noget ved det, siger Niels Jørgen Pedersen. Yderst skeptisk En rundringning til de nordjyske Venstre-borgmestre mandag morgen gør det klart, at beslutningen skaber skepsis hos mange af dem. -	Jeg bakker ikke op om beslutningen, men jeg venter med at gøre mere, før jeg ser papiret på regeringsgrundlaget, for det kan godt være, at det har været nødvendigt at lave det kompromis, siger Søren Smalbro (V). - Jeg mener ikke, man skal give køb på advokatvurderingen. Jeg er ærgerlig over, at man ikke har kunnet lave en advokatvurdering, samtidig med man har arbejdet på at strikke en regering sammen, siger borgmesteren på Læsø, Tobias Birch Johansen fra Venstre. Tillid til formanden Flere borgmestre understreger dog også, at formand Jakob Ellemann-Jensen kan stå i en svær situation i regeringsforhandlingerne. -	Jeg bakker op omkring og har fuld tillid til Jakob Ellemann. Jeg er sikker på, at han nok skal træffe den bedste beslutning. For det er ham, der har den store viden omkring alt det bagvedliggende, siger Hans Ejner Bertelsen, borgmester for Venstre i Morsø Kommune. - Vi har stor tillid til Jakob, og han har opbakning til at vurdere, hvad der skal til. Jeg havde da hellere set, at der kom en ordentlig afslutning for minkavlerne, men det er svært at starte et samarbejde, hvis den ene har en pistol for panden, siger Jens Erik Andersen, kredsbestyrelsesformand for Venstre i Himmerland. Også hos borgmesteren i Brønderslev er der forståelse. -	Politik drejer sig om, at få noget til at gå i den rigtige retning. Jeg tænker, at Jakob Ellemann har vurderet, at der ikke er et blåt flertal, og så får man kun sine politiske dagsordener igennem ved at gå på kompromis, siger Michael Klitgaard (V). Samme stemning er på borgmesterkontoret i Vesthimmerland. - Jeg bakker op om det Ellemann gør, nu handler det om at finde en vej igennem det her. Men jeg vil se, hvad der lægges på bordet til gengæld, siger Per Bach Laursen (V). Helt så meget forståelse er der dog ikke i Rebild Kommune, hvor Jesper Greth (V) er borgmester. - Vi har altid været et retskaffent og ordentligt parti, så jeg synes ikke, det er godt, at vi tilsidesætter det. Hvis vi går i regering med Socialdemokratiet, så tror jeg, det er, fordi vi har sat nogle markante aftryk på aftalerne, siger han blandt andet. Mandag aften er der et ekstraordinært møde i hovedbestyrelsen samt i forretningsudvalget i Venstre. Dagsordenen er Jakob Ellemann-Jensens kovending i sagen. Mødet starter klokken 20:00.

Referat:
Der er ærgrelse over løftebruddet, men samtidig er der hos flere nordjyske borgmestre forståelse for den svære situation, som Venstre-formanden står i.